एका लग्नाची दुसरी गोष्ट

एका लग्नाची दुसरी गोष्ट ही सतीश राजवाडे दिग्दर्शित झी मराठी वाहिनीवर प्रक्षेपित झालेली एक मालिका आहे.

 कथानक 
घनश्याम श्रीपाद काळे आणि राधा महेश देसाई (विवाहोत्तर राधा घनश्याम काळे) हे अनुक्रमे नायक व नायिका असलेल्या पात्रांभोवती मालिकेचे कथानक गुंफले आहे. घनश्याम आणि राधा सुरुवातीस एकमेकांना ओळखत नसतात. पेशाने घनश्याम सॉफ्टवेर अभियंता असतो, तर राधा चित्रकार असते. दोघांचेही कुटुंबीय त्यांच्या लग्नासाठी स्थळे बघत असतात. घनश्याम व राधा या दोघांनाही लग्न करावेसे वाटत नसते; मात्र कुटुंबियांच्या नातेसंबंधांच्या दबावापुढे ते आपला विचार उघडपणे मांडू शकत नसतात.

योगायोगाने काही गोष्टी अशा जुळून येतात, की घनश्याम व राधा यांची विवाह-टिपणे त्यांच्या कुटुंबियांच्या हाती लागतात व त्यातून त्या दोघांची भेट घडवून स्थळ बघण्याचा कार्यक्रम जुळवून आणला जातो. त्या दोघांनाही एकमेकांच्या लग्न न करण्याच्या इच्छेचा या भेटीमुळे उलगडा लागतो आणि त्यातून त्या दोघांना एक शक्कल सुचते. कुटुंबियांचे मन न मोडता, लग्न करण्याविषयीच्या त्यांच्या अपेक्षा पुऱ्या करण्यासाठी आधी एकमेकांशी लग्न करायचे; पण लग्नानंतर अल्पावधीतच घटस्फोट घेऊन मोकळे व्हायचे, असा त्या दोघांमध्ये ठराव ठरतो. त्यानुसार घनश्याम व राधा लग्नास संमती देतात. काळे आणि देसाई कुटुंबे त्यांचे लग्न थाटामाटात लावून देतात.

मात्र लग्नानंतर राधा काळे कुटुंबात आल्यानंतर, दोघे नकळत एकमेकांमध्ये गुंतत जातात. पण तरीही ठरवल्याप्रमाणे एकमेकांशी घटस्फोट घेण्याचे विचारही त्यांच्या मनी टिकून असल्यामुळे त्यांना पुढील काळात भावनिक आंदोलनांना तोंड द्यावे लागते. अखेरीस परिस्थितीस मिळालेल्या कलाटणीमुळे, तसेच कुटुंबियांच्या पूरक प्रयत्नांमुळेच घनश्याम व राधा दोघांनाही परस्परांविषयीच्या ओढीचा प्रामाणिक साक्षात्कार घडतो आणि ते दोघेही घटस्फोट न घेता संसारात सुखाने रमतात.

 कलाकार  
 स्वप्नील जोशी - घनःश्याम काळे
 मुक्ता बर्वे - राधा घनःश्याम काळे / राधा महेश देसाई
 विनय आपटे - महेश देसाई
 रेखा कामत - माई काळे
 मोहन जोशी / विवेक लागू - श्रीपाद काळे
 इला भाटे - देवकी श्रीपाद काळे
 मिलिंद फाटक - वल्लभ काळे
 मंजुषा गोडसे - वल्लरी वल्लभ काळे
 सुनील अभ्यंकर - दिगंबर काळे
 मोहित गोखले - ज्ञानेश दिगंबर काळे
 लीना भागवत - सुप्रिया दिगंबर काळे
 सुकन्या मोने - प्राची
 उमेश कामत - अबीर रानडे
 आसावरी जोशी - उल्का
 स्पृहा जोशी - कुहू काळे
 सतीश तारे - माऊली
 हृषिकेश जोशी - श्री. सोनावणे
 संदीप पाठक - मानव गोखले
 श्रीकर पित्रे - प्रभात

 पुनर्निर्मिती 
 भाषा नाव प्रथम प्रसारण वाहिनी अंतिम प्रसारण हिंदी चुपके चुपके ८ मे २०१७ अँड टीव्ही १५ सप्टेंबर २०१७

 टीआरपी 
 आठवडा वर्ष TAM TVT क्रमांक संदर्भ महाराष्ट्र/गोवा भारतआठवडा १२२०१२०.७३३८५

 निर्मिती 
मालिकेच्या समाप्तीनंतरही त्याची लोकप्रियता प्रचंड होती. मालिकेची जोडी राधा आणि घनश्याम यांच्यातील प्रेमकथेचे खूप कौतुक झाले. स्पृहा जोशी साकारलेल्या कुहूपासून इला भाटे यांनी साकारलेल्या आईपर्यंत या शोमधील सर्व पात्रांना प्रेक्षकांनी भरभरून दाद दिली. मालिकेच्या लोकप्रियतेमुळे, झी मराठीने या मालिकेचे एका मिनी चित्रपटात रूपांतर केले आणि शोच्या स्मृतीत २० जानेवारी २०१३ रोजी प्रसारित केले, मिनी फिल्म एलदुगो- सिनेमॅटिक म्हणून ओळखली गेली.

 संदर्भ 

 बाह्य दुवे 



वर्ग:मराठी दूरचित्रवाहिनी मालिका
वर्ग:झी मराठी दूरचित्रवाहिनी मालिका